钦定古今图书集成/历象汇编/岁功典/第043卷 > 销夏湾 皮日休
## 钦定古今图书集成/历象汇编/岁功典/第043卷 > 销夏湾 皮日休

太湖有曲处，其门为两崖。当中数十顷，别如一天池。
号为“销夏湾，此名无所私。”赤日莫斜照，清风多遥吹。
沙屿扫粉墨，松竹调埙箎。山果红靺鞨，水苔青髬髵。
木阴厚若瓦，岩磴滑如饴。我来此游息，夏景方赫曦。
一坐盘石上，肃肃寒生小艖或可汎，短策或可支。
行惊翠羽起，坐见白莲披。敛袖弄轻浪，解巾敌凉飔。
但有水云见，更馀沙禽知。京洛往来客，暍死缘奔驰。
此中便可老，焉用名利为。